Viktorija Čmilīte-Nilsena

**Viktorija Čmilīte** (; dzimusi , Šauļos) ir Lietuvas starptautiskā lielmeistare šahā (2010).

## Biogrāfija
Šahu iemācījusies spēlēt 6 gadu vecumā. 1993. gadā kļuvusi par Eiropas junioru čempioni U-10 vecuma grupā, pēc tam 1995. gadā uzvarējusi gan Pasaules, gan Eiropas junioru čempionātos U-12 vecuma grupā. 2000. gadā pirmo reizi uzvarējusi Lietuvas sieviešu čempionātā. Tajā pašā gadā izcīnījusi arī uzvaru Lietuvas vīriešu čempionātā ar piecu lielmeistaru piedalīšanos. Par šiem panākumiem FIDE viņai piešķīra starptautiskās sieviešu meistares (WIM, 1998) un lielmeistares (WGM, 1999) nosaukumus. 2001. gadā kļuvusi par FIDE starptautisko meistaru (IM).

2001. gadā triumfējusi Veijkanzē tradicionālajā šaha festivālā. 2003. gadā izcīnījusi sudraba medaļu Eiropas sieviešu šaha čempionātā Stambulā. 2005. gadā viņa atkārtoti kļuva par Lietuvas šaha čempioni vīriešu konkurencē, izšķirošajā cīņā uzvarot lielmeistaru Šarūnu Šulski. 2007. gadā ieguvusi bronzas medaļu Eiropas čempionātā ātrajā šahā, pēc tam 2008. gadā sudraba medaļu Eiropas sieviešu šaha čempionātā. 2010. gadā trešo reizi kļuvusi par Eiropas vicečempioni un tajā pašā gadā kā pirmā Lietuvas šahiste ieguvusi starptautiskā vīriešu lielmeistara nosaukumu (GM). 2011. gadā Eiropas sieviešu šaha čempionātā Tbilisi ieguvusi Eiropas čempiones titulu.

Piedalījusies Pasaules šaha čempionātos sievietēm pēc izslēgšanas sistēmas:
* 2000. gadā Ņūdelī 1. kārtā uzvarējusi Hoangu Thaņu Čangu, 2. kārtā uzvarējusi Ingu Hurcilavu, bet 3. kārtā zaudējusi Alisai Maričai;
* 2004. gadā Elistā 1. kārtā uzvarējusi Dronavalli Hāriku, 2. kārtā uzvarējusi Aleksandru Kosteņuku, 3. kārtā uzvarējusi Pīa Kramlingu, bet ceturtdaļfinālā zaudējusi Maijai Čiburdanidzei;
* 2006. gadā Jekaterinburgā 1. kārtā uzvarējusi Atusu Purkašjanu, 2. kārtā uzvarējusi Žuaņu Lufei, 3. kārtā uzvarējusi Aleksandru Kosteņuku, ceturtdaļfinālā uzvarējusi Maiju Čiburdanidzi, bet pusfinālā zaudējusi Alisai Gaļļamovai;
* 2008. gadā Naļčikā 1. kārtā uzvarējusi Valentīnu Golubenko, bet 2. kārtā zaudējusi Nadeždai Kosincevai;
* 2010. gadā Antakjā 1. kārtā uzvarējusi Jūliju Djominu, 2. kārtā uzvarējusi Elizabetei Pēcai, bet 3. kārtā zaudējusi Almīrai Skripčenko;
* 2012. gadā Hantimansijskā 1. kārtā uzvarējusi Ingrīdu Aljagu Fernandesu, bet 2. kārtā zaudējusi Huanai Cjaņai;
* 2015. gadā Sočos 1. kārtā uzvarējusi Āktāru Lizu Šāmīmu, 2. kārtā uzvarējusi Jekaterinu Kovaļevsku, bet 3. kārtā zaudējusi Meri Arabidzei.

Lietuvas sieviešu izlases sastāvā no 1996. līdz 2016. gadam spēlējusi Pasaules šaha olimpiādēs, turklāt 6 reizes pie pirmā galdiņa. Divas reizes (2000, 2004) uzrādījusi labāko rezultātu pie pirmā galdiņa. 2010. gadā spēlējusi Lietuvas vīriešu izlases sastāvā. Lietuvas sieviešu izlases sastāvā četras reizes spēlējusi arī Eiropas komandu šaha čempionātos (1997-1999, 2007, 2013), bet vienu reizi piedalījusies šajā turnīrā arī Lietuvas vīriešu izlases sastāvā. 2013. gadā Eiropas komandu šaha čempionātā uzrādījusi labāko rezultātu pie pirmā galdiņa.

No 2001. līdz 2008. gadam bija precējusies ar lielmeistaru Alekseju Širovu. Divu bērnu māte.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)